CELEX: 62021CN0595
Language: hu
Date: 2021-09-27 00:00:00
Title: C-595/21. sz. ügy: Bayerisches Verwaltungsgericht Ansbach által 2021. szeptember 27-én benyújtott előzetes döntéshozatal iránti kérelem – LSI – Germany GmbH kontra Freistaat Bayern

2021.12.13.   
            
            
               HU
            
            
               Az Európai Unió Hivatalos Lapja
            
            
               C 502/14
            
         
      Bayerisches Verwaltungsgericht Ansbach által 2021. szeptember 27-én benyújtott előzetes döntéshozatal iránti kérelem – LSI – Germany GmbH kontra Freistaat Bayern
      (C-595/21. sz. ügy)
      (2021/C 502/22)
      Az eljárás nyelve: német
      
         A kérdést előterjesztő bíróság
      
      Bayerisches Verwaltungsgericht Ansbach
      
         Az alapeljárás felei
      
      
         Felperes: LSI – Germany GmbH
      
         Alperes: Freistaat Bayern (képviseli: Bayerische Kontrollbehörde für Lebensmittelsicherheit und Veterinärwesen)
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni az 1169/2011/EU rendelet (1) VI. melléklete A. részének 4. pontjában szereplő „a termék megnevezése” fogalmat, hogy az megegyezik az 1169/2011/EU rendelet 17. cikkének (1)–(3) bekezdésében szereplő „az élelmiszer neve” fogalommal?
               
            
                  2)
               
               
                  Az első kérdésre adott nemleges válasz esetén:
                  „A termék megnevezése” fogalom az a megnevezés, amellyel az élelmiszert a kereskedelemben és a reklámokban kínálják, és amellyel az élelmiszer a fogyasztók számára általánosan ismert, még akkor is, ha e tekintetben nem az élelmiszer nevéről, hanem az 1169/2011/EU rendelet 17. cikkének (4) bekezdése értelmében vett védett névről, márkanévről vagy fantázianévről van szó?
               
            
                  3)
               
               
                  A második kérdésre adott igenlő válasz esetén:
                  „A termék megnevezése” állhat-e két elemből is, amelyek közül az egyik elem egy védjegyjog alapján oltalomban részesülő, nem az adott élelmiszerre vonatkozó, általános megnevezés, illetve gyűjtőnév, amelyet az egyes termékek vonatkozásában egy ezt konkretizáló toldat (mint a termék megnevezésének második része) egészít ki?
               
            
                  4)
               
               
                  A harmadik kérdésre adott igenlő válasz esetén:
                  A termék megnevezésének két eleme közül melyiket kell figyelembe venni az 1169/2011/EU rendelet VI. melléklete A. része 4. pontjának b) alpontja szerinti kiegészítő adat esetében, ha a termék megnevezésének két eleme különböző betűmérettel van a csomagolásra nyomtatva?
               
            
         (1)  A fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről szóló, 2011. október 25-i 1169/2011/EU európai parlamenti és tanácsi rendelet (HL 2011. L 304., 18. o.; helyesbítések: HL 2014. L 331., 40. o.; HL 2015. L 50., 48. o.; HL 2016. L 266., 7. o.).